OpenLLM-France/wikimedia huggingface dataset:
# Fernando García Tola

Fernando García Tola (Valladolid, 5 de maig de 1945 - Madrid, 23 de juliol de 2003) va ser un periodista espanyol.

## Biografia

Considerat un dels creadors de televisió més significatius de la història d'aquest mitjà en Espanya, Tola es va traslladar a Madrid amb tan sols 19 anys per a emprendre carrera com escriptor.
El seu següent treball significatiu va ser al costat de Pilar Miró, com a guionista en el programa d'entrevistes Mónica de Medianoche (1973), que presentava Mònica Randall. Per aquesta època estrena la seva primera obra de teatre Alguien debe morir esta noche (1975), protagonitzada per Francisco Piquer i Charo Soriano.
No obstant això, l'èxit i el reconeixement li arriba a partir de 1977 quan se li ocorre la idea de combinar els tarannàs de Mercedes Milá i la llavors presentadora estrella de Televisió espanyola, Isabel Tenaille, en un programa d'entrevistes que va marcar una època en la història de TVE, Dos por dos.
El seu següent projecte també comptaria amb el suport del públic, un programa de varietats que portava imprès el seu estil personal de realització, Esta noche (1981-1982), que converteix Carmen Maura en una estrella del mitjà enormement popular al país.
En 1983 decideix posar-se davant de la càmera en el qual va ser el seu projecte més personal, Si yo fuera presidente, que es manté dues temporades en pantalla, i que li va valer el premi TP d'Or 1984 al millor presentador. Després seguirien Querido Pirulí (1988) i Corazón (1989).
En 1988 publicà un assaig titulat Cómo hacer absolutamente infeliz a un hombre, Cómo hacer absolutamente infeliz a una mujer, del qual es van arribar a fer gairebé quaranta edicions.
Amb l'arribada de les televisions privades va iniciar una aventura empresarial muntant l'empresa Local Cable S. a. per a iniciar el cablejat d'adaptació en algunes ciutats espanyoles.
En 1992 va intentar recuperar-se amb Carmen Maura i Encantados de conocerte a Antena 3. Tanmaetix, diferències amb l'actriu van provocar una sortida precipitada de Tola del programa, que va ser retirat de graella poques setmanes després pels seus baixos índexs d'audiència.
Va morir a causa de càncer el 23 de juliol de 2003.

## Referències

* ↑ Periodismo, humor y alta sociedad en "Esta noche", El País, 30 d'abril de 1981
* ↑ Tola asume "con un ataque de pánico" el riesgo de presentar "Si yo fuera presidente", El País, 11 d'octubre de 1983
* ↑ Europa Press «Fallece Fernando García Tola, uno de los rostros más famosos del periodismo de los 80» (en castellà). Europa Press, 23-07-2003 [Consulta: 16 abril 2018].

## Enllaços externs

* Notícies sobre Fernando García Tola a El País
* Pàgina Tribut a Fernando García Tola Arxivat 2019-01-07 a Wayback Machine.
* Find A Grave (Memorial)
# Pau Torres

Pau Torres és el nom dels següents personatges:
* Pau Torres Mas (1987 - 2022), enginyer de telecomunicacions i emprenedor de projectes solidaris dedicats a la investigació i l'ajuda als afectats per malalties degeneratives.
* Pau Torres i Picornell (n.?), polític català, president de la Diputació de Barcelona el 1905.
* Pau Torres Riba (n. 1987), futbolista català.
* Pau Francisco Torres (n. 1997), futbolista valencià.
# Hello, Mabel

Hello, Mabel, també titulada “The Hello Girl”, és una pel·lícula muda de la Keystone dirigida per Mack Sennett i protagonitzada per Mabel Normand. La pel·lícula, d’una bobina, es va estrenar el 8 d’octubre de 1914.

## Argument

Mabel és una operadora telefònica en un hotel on arriba un matrimoni. Mentre ell intenta flirtejar amb Mabel la seva exposa intenta fer el mateix amb el xicot de Mabel. Es produeixen diferents situacions que involucren els quatre així com altres personatges en l’hotel.

## Repartiment

* Mabel Normand (Mabel)
* Harry McCoy (xicot de Mabel)
* Mack Swain (el marit)
* Alice Davenport (l’esposa)
* Phyllis Allen (dona al hall de l’hotel)
* Charley Chase (cap de Mabel)
* Minta Durfee (operadora)
* Alice Howell (dona)
* Charles Avery (al locutori)
* Al St. John (home colpejat pel marit)
* Chester Conklin (home de negocis)
* Fritz Schade (home de negocis)
* Charles Bennett (home de negocis)
* Wallace McDonald (d’ajudant d’aquests)

## Referències

* ↑ Lefler, Timothy Dean. Mabel Normand: The Life and Career of a Hollywood Madcap (en anglès). McFarland, 2016-03-23, p. 196. ISBN 978-0-7864-7867-5.
* ↑ Walker, Brent E. Mack Sennett's Fun Factory: A History and Filmography of His Studio and His Keystone and Mack Sennett Comedies, with Biographies of Players and Personnel (en anglès). McFarland, 2010-01-13, p. 301. ISBN 978-0-7864-5707-6.
* ↑ Massa, Steve. Lame Brains and Lunatics (en anglès). BearManor Media.

## Enllaços externs

* Pel·lícula completa a YouTube
* Pel·lícula completa a Internet Archive
# Medalla del Soldat

La Medalla del Soldat (anglès: Soldier's Medal) és una condecoració dels Estats Units, creada el 2 de juliol de 1926 per Calvin Coolidge mitjançant una llei del Congrés.
És atorgada a qualsevol membre de les Forces Armades dels Estats Units o d'una nació aliada mentre servia amb els Estats Units, per distingir-se per heroisme sense estar en situació de conflicte amb l'enemic (el mateix grau d'heroisme requerit per a la Creu dels Vols Distingits). L'actuació ha de tenir perill personal i risc voluntari de la pròpia vida, i no es concedirà només pel fet d'haver salvat una vida.
Se situa entre la Creu dels Vols Distingits) i l'Estrella de Bronze; i és equivalent a les Medalles de la Marina i del Cos de Marines (USN i USMC), de l'Aviador (USAF) i dels Guardacostes (USCG).
Sovint es concedeix als soldats que arrisquen les seves vides per salvar a altra gent. Pot ser atorgada en temps de pau si l'heroisme mostrat equivaldria al mereixedor de la Creu del Servei Distingit en temps de guerra. La seva concessió implica un augment del 10% de la paga de la jubilació (igual que si tingués la DSC).
Les primeres medalles van ser atorgades el 17 d'octubre de 1927 a John F. Burns James i a P. Martin, per l'heroisme mostrat durant un incendi, i a James K. Wilson i a Cleophas C. Burnett per salvar gent d'ofegar-se. Entre els receptors està el General Colin Powell, que la guanyà al Vietnam per salvar a dos companys de les flames després que l'helicòpter on viatjaven s'estavellés. Després de l'atac al Pentàgon el 2001, va ser atorgat en 28 ocasions (la major concessió de la medalla).

## Disseny

Un octàgon de bronze, de 3,75cm de longitud. A l'anvers apareix una àliga amb les ales obertes sobre un feix amb la destral apuntant cap a dalt, entre dos grups d'estrelles, sis i set, amb unes branques sobre el grup de 6 estrelles. Al revers apareix un escut amb 13 barres, amb les lletres US a la part superior, envoltat de branques de llorer i de roure. A la part superior hi ha la inscripció "SOLDIER'S MEDAL" ("Medalla del Soldat"), i a sota la inscripció "FOR VALOR" ("Per Valentia"). a la base hi ha un espai per gravar el nom del receptor.
Penja d'una cinta de 3,75cm d'ample, amb dues franges laterals de 1,16cm en blau marí i al centre hi ha 13 franges en blanc i vermell d'igual amplada.
# IU

IU té els següents significats:
* IU: Unitat internacional de mesura, per exemple, en vitamines i medicaments
* IU: Acrònim de la formació política Izquierda Unida
* IU: Nom artístic de la cantant coreana Lee Ji-eun
# Hipòloc de Cos

Hipòloc (grec antic: Ἱππόλοχος, llatí: Hippolochus) va ser membre de la setzena generació de la família dels Asclepíades, descendents d'Asclepi. Era fill d'Èlaf, i va viure probablement al segle v aC. A més de metge, va ser un dels dirigents de l'illa de Cos.

## Referències

* ↑ Smith, William (ed.). Dictionary of greek and roman biography and mithologi. Vol II. Londres: Taylor and Walton, 1846, p. 490.
# Centerville (Ohio)

Centerville és una població dels Estats Units a l'estat d'Ohio. Segons el cens del 2000 tenia 23.024 habitants.

## Demografia

Segons el cens del 2000, Centerville tenia 23.024 habitants, 9.996 habitatges, i 6.597 famílies. La densitat de població era de 871,5 habitants per km².
Dels 9.996 habitatges en un 26,5% hi vivien nens de menys de 18 anys, en un 56% hi vivien parelles casades, en un 7,9% dones solteres, i en un 34% no eren unitats familiars. En el 30% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,82.
Per edats la població es repartia de la següent manera: un 21,6% tenia menys de 18 anys, un 6,2% entre 18 i 24, un 25,8% entre 25 i 44, un 27,5% de 45 a 60 i un 18,9% 65 anys o més.
L'edat mediana era de 43 anys. Per cada 100 dones de 18 o més anys hi havia 83,3 homes.
La renda mediana per habitatge era de 54.892 $ i la renda mediana per família de 68.580 $. Els homes tenien una renda mediana de 52.331 $ mentre que les dones 34.881 $. La renda per capita de la població era de 30.210 $. Aproximadament el 3,4% de les famílies i el 4,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Marcat a foc

Marcat a foc (títol original en anglès: Branded) és una pel·lícula estatunidenca dirigida per Rudolph Maté estrenada el 1950. Ha estat doblada al català.

## Argument

Des de fa vint-i-cinc anys, el fill d'un ric criador de bestiar, Lavery (Charles Bickford), està desaparegut. Ara bé heus aquí que apareix Choya (Alan Ladd), un vaquer que accidentalment, però voluntàriament en realitat, ja que és un estafador enviat per T. Jefferson Leffingwell (Robert Keith) per apropiar-se del domini dels Lavery, deixa veure al seu patró un tatuatge que testifica que és el seu fill desaparegut. No demanant més que creure que han trobat el seu noi desaparegut, ara adult, l'acullen amb els braços oberts i Choya troba en aquesta família el que mai no ha conegut: el reconeixement, l'afecte i encara més quan s'enamora de la seva filla (Mona Freeman). Això complica molt la situació, ja que ha d'administrar els seus sentiments envers Ruth per interpretar el paper del germà que pateix les pressions de Leffingwell que s'enfada. Fastiguejat i sobrepassat pels papers que ha de mantenir, en una guia de bestiar a El Paso, revela la seva verdadera identitat a Ruth. La noia està furiosa i els seus pares s'enfonsen.
Per redimir-se d'haver causat tanta pena, per merèixer la reciprocitat dels sentiments de la que estima, decideix portar el verdader fill a la seva família. No és fàcil, ja que el nen s'ha convertit en un home de trenta anys, Tonio, que viu a Mèxic amb algú bastant temible que no està decidit a deixar-lo marxar. Finalment Choya travessa el Rio Grande.== Repartiment ==
| Alan Ladd: Choya Mona Freeman: Ruth Lavery Charles Bickford: Mr Lavery Peter Hansen: Tonio Selena Royle: Mrs Lavery Carl Andre: Salvator Baguez: Roberto John Berkes: Tattoo Dick Botiller John Butler: Spig Joseph Calleia: Rubriz Edward Clark: Dad Travis Carlos Conde James Cornell Joe Dominguez Jimmie Dundee: Link Sam Finn Martin Garralaga: Hernandez Ralph Gomez | Len Hendry Jerry James Robert Keith: T. Jefferson Leffingwell Bob Kortman: Hank Pat Lane: Jake George J. Lewis: Andy Frank McCarroll Julia Montoya: l'esposa de Joe Edward Peil Sr.: Tully Pépito Pérez Jack Roberts Russel Saunders: Olan Soule: un empleat de banca Milburn Stone: Dawson Tom Tully: Ransom Felipe Turich Natividad Vacio Guz Zanette |

## Al voltant de la pel·lícula

Els exteriors han estat rodats als Estats Units: a Arizona i al Kanab Canyon (Utah).

## Referències

* ↑ esadir.cat. Marcat a foc. esadir.cat.
* ↑ «Branded». The New York Times.
# Hwang Sun-hong

Hwang Sun-Hong (Yesan, Corea del Sud, 14 de juliol de 1968) és un exfutbolista sud-coreà. Va disputar 103 partits amb la selecció sud-coreana.

## Referències

* ↑ rsssf
# Hipònax (desambiguació)

Hipònax (Hiponax) és el nom dels següents personatges:
* Hipònax d'Efes, poeta iàmbic grec (s.V aC).
* Hipònax, escriptor i gramàtic grec.
# Centerville (Tennessee)

Centerville és una població dels Estats Units a l'estat de Tennessee. Segons el cens del 2000 tenia 3.793 habitants.

## Demografia

Segons el cens del 2000, Centerville tenia 3.793 habitants, 1.563 habitatges, i 997 famílies. La densitat de població era de 134,5 habitants/km².
Dels 1.563 habitatges en un 27,3% hi vivien nens de menys de 18 anys, en un 48,3% hi vivien parelles casades, en un 11,8% dones solteres, i en un 36,2% no eren unitats familiars. En el 34,3% dels habitatges hi vivien persones soles el 19,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,89.
Per edats la població es repartia de la següent manera: un 21,1% tenia menys de 18 anys, un 7,6% entre 18 i 24, un 25,3% entre 25 i 44, un 23,3% de 45 a 60 i un 22,7% 65 anys o més.
L'edat mediana era de 42 anys. Per cada 100 dones de 18 o més anys hi havia 80,3 homes.
La renda mediana per habitatge era de 150.824 $ i la renda mediana per família de 135.448 $. Els homes tenien una renda mediana de 129.693 $ mentre que les dones 120.688 $. La renda per capita de la població era de 114.947 $. Entorn del 15,1% de les famílies i el 20,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Centerville». American Fact Finder. Oficina del Cens dels Estats Units, 12-01-2010.
# Telmatoscopus vitiensis

Telmatoscopus vitiensis és una espècie d'insecte dípter pertanyent a la família dels psicòdids.

## Descripció

* Ales negroses i anells blancs a les potes.
* La peça basal de l'edeagus, molt llarga, és el tret més característic dels genitals del mascle.

## Distribució geogràfica

Es troba a la Melanèsia: Fiji.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 3 Satchell, G. H., 1950. New Species of Fijian Psychodidae (Diptera). Proceedings of the Royal Entomological Society of London. Series B, Taxonomy, 19: 176–185.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
* Larry W. Quate, 1959. Synopsis of Polynesian Psychodidae (Diptera). Pacific Insects 1 (4): 431-440.

## Enllaços externs

* Encyclopedia of Life (anglès)
* ION (anglès)
# Film escapçat

Film escapçat (おんぼろフィルム, Onboro Firumu) és un curtmetratge d'animació de 1985 dirigit per Osamu Tezuka i el seu estudi Tezuka Productions. S'ha doblat al català.
El 1985, la pel·lícula va guanyar el primer Gran Premi del Festival Internacional d'Animació d'Hiroshima on es va estrenar, així com el premi a la millor pel·lícula del Festival Internacional de Cinema d'Animació de Varna.

## Sinopsi

Un cowboy maldestre intenta salvar una donzella en dificultats de les urpes d'un bandoler utilitzant una bobina de pel·lícula trencada.

## Referències

* ↑ «Film escapçat». El Meu Primer Festival de Cinema. [Consulta: 25 desembre 2022].
* ↑ «Broken Down Film» (en anglès). tezukaosamu.net. [Consulta: 29 octubre 2014].

## Enllaços externs

* Film escapçat - Lloc web oficial
# Pere Rocamora Pacheco

Pere Rocamora Pacheco, conegut esportivament com a Periche, (Coix, 28 d'abril de 1922 - Barcelona, 5 de gener de 2012) fou un futbolista valencià de la dècada de 1940.

## Trajectòria

Era un davanter que jugava d'extrem esquerre, amb capacitat golejadora i gran regatejador. Físicament duia un bigoti que recordava a l'actor Errol Flynn. Jugà a diversos clubs alacantins, com el Crevillent Esportiu o l'Alacant CF, fins que l'any 1942 fou fitxat per l'Hèrcules CF, club on jugà durant cinc temporades a un alt nivell, la darrera d'elles a primera divisió.
L'abril de 1947 fou traspassat al FC Barcelona, fitxant per quatre temporades. Jugà la Copa el tram final de la temporada 1946-47. La temporada següent només disputà cinc partits de lliga, competició que el club acabaria guanyant. La temporada 1948-49 no comptà per l'entrenador blaugrana Enrique Fernández Viola i el febrer de 1949 fou cedit al CE Alcoià. La següent temporada retornà al Barça, però el novembre de 1949 rescindí el seu contracte amb el club, fitxant pel CE Sabadell, a Segona Divisió. El 1950 ingressà al Reial Múrcia, que jugava a Primera aquella temporada. A continuació defensà els colors de diversos clubs de les comarques alacantines, l'Orihuela Deportiva, novament CE Alcoià i Elx CF, on penjà les botes.

## Palmarès

* Lliga espanyola:
** 1947-48

## Referències

* 1 2 «Muere el ex futbolista Pere Rocamora Periche». FC Barcelona. [Consulta: 1r abril 2015].
* 1 2 3 4 5 6 7 8 9 «Periche: El regateador de sombras». Diari Sport, 15-11-2012. [Consulta: 1r abril 2015].
* ↑ «Fitxa de Periche». herculanos.com. [Consulta: 1r abril 2015].
* ↑ «Una linea delantera sancionada». La Vanguardia, 27-03-1952. [Consulta: 1r abril 2015].
* ↑ «Orihuela 3 Linense 0». Diari ABC, 16-12-1952. [Consulta: 1r abril 2015].

## Enllaços externs

* Perfil a BDFutbol
# Partit Nacional (Sud-àfrica)

El Partit Nacional (Nasionale Party (afrikaans) o National Party (anglès) - NP) era un partit polític de Sud-àfrica. Al segle xx va ser l'expressió política del nacionalisme afrikàner. El 1948, dirigit per Daniel Malan, va ser l'instrument de la presa de poder i de la implantació del sistema d'apartheid abans d'abolir-lo el 1991.

## Referències

* ↑ «Partit Nacional (Sud-àfrica)». Gran Enciclopèdia Catalana. Barcelona: Grup Enciclopèdia Catalana.
* ↑ «26 mai 1948 Élection du Parti national de Daniel Malan en Afrique du Sud»(francès), Perspective Monde [Consulta: 14 d'abril de 2014 (2014-04-14)]
# Helle Thorning-Schmidt

Helle Thorning-Schmidt (AFI:[ˈhɛlə ˈtoɐ̯neŋ ˈsmed] - Rødovre, 14 de desembre de 1966) és una política danesa que fou líder del partit Socialdemokratiet i Primera Ministra de Dinamarca de l'any 2011 al 2015. És actualment CEO de l'organització mundial Save the Children d'ençà el mes d'abril del 2016.

## Biografia

Thorning-Schmidt és llicenciada en Ciències polítiques per la Universitat de Copenhaguen i màster en estudis europeus pel Col·legi d'Europa de Bruges. La seva carrera política s'inicia com a consultora de la Landsorganisationen i Danmark (Confederació sindical danesa), organització que aglutina els sindicats danesos. L'any 1999 és escollida diputada al Parlament europeu i el 2003 és candidata del districte nominal d'Østerbro, a la ciutat de Copenhaguen. El mes de febrer de 2005, el partit socialdemòcrata danès va perdre per segona vegada les eleccions legislatives daneses enfront d'Anders Fogh Rasmussen, fet que provocà la dimissió del seu líder Mogens Lykketoft i la convocatòria d'un congrés extraordinari per escollir el nou líder del partit. El Congrés es va celebrar a Odense el 12 de març de 2005 i va decidir celebrar una votació entre els afiliats per escollir entre Helle Thorning-Schmidt i Frank Jensen, els dos candidats que pugnaven pel càrrec. El 12 d'abril va ser escollida Thorning-Schmidt amb un 53% dels vots, enfront del 47% del seu oponent, esdevenint la primera dona a presidir el partit.
En les primeres eleccions com a candidata, l'any 2007 es va quedar a poc més del 3% dels vots que obtingué Rasmussen, el qual fou escollit primer ministre. De fet, aquells foren els pitjors resultats del partit socialdemòcrata danès en els darrers 100 anys. En les eleccions de l'any 2011, els resultats van ser lleugerament inferiors als del 2007, i va perdre un escó, però la correlació de forces i el fort descens de la ultradreta, permeteren a Thorning-Schmidt aliar-se amb tres partits menors per formar govern i convertir-se en primera ministra el 3 d'octubre de 2011.

## Referències

* ↑ «Dinamarca gira a l'esquerra i tanca una dècada de dretes. La socialdemòcrata Helle Thorning-Schmidt guanya les legislatives i liderarà el nou govern». El Punt Avui. Hermes Comunicacions, 16-09-2011. [Consulta: 23 setembre 2011].
* ↑ «Profile: Danish PM-elect Helle Thorning-Schmidt» (en anglès). BBC News. British Broadcasting Company., 16-09-2011. [Consulta: 16 setembre 2011].
* ↑ «S-kongres i Odense» (en danès). Danmarks Radio (DR), 17-02-2005. [Consulta: 24 setembre 2011].
* ↑ «Helle Thorning-Schmidt ny formand for Socialdemokraterne» (en danès). Danmarks Radio (DR), 12-04-2005. [Consulta: 24 setembre 2011].
* ↑ «Helle Thorning-Schmidt to be Danish PM after poll win» (en anglès). BBC News. British Broadcasting Company., 16-09-2011. [Consulta: 16 setembre 2011].
* ↑ «L'oposició de centreesquerra guanya les eleccions daneses». Diari Ara, 15-09-2011. [Consulta: 23 setembre 2011].

## Enllaços externs

* Pàgina oficial de Helle Thorning-Schmidt (danès)
* Pàgina oficial de la Primera Ministra (anglès) (danès)
# Charlotte von Ahlefeld

Charlotte Sophie Luise Wilhelmine von Ahlefeld (Ottmannshausen, Berlstedt, Turíngia, 6 de desembre de 1781-Teplice, Bohèmia, 27 de juliol de 1849) fou una novel·lista alemanya. Emprà per a algunes de les seues novel·les el sobrenom d'Elise Selbig, i de Natalia per a alguns dels seus poemaris.
Von Ahlefeld nasqué prop d'Erfurt amb el nom de Charlotte von Seebach en el si d'una família noble del Regne de Hannover. Son pare era comandant i rebé una educació refinada per part de professors particulars i institutrius.
Començà a escriure de jove i publicà la primera novel·la al 1797: rebé molt bones crítiques de Goethe. Es casà amb Johann Ritter von Ahlefeld, un terratinent de Schleswig el 21 de maig de 1798. Se separaren al 1807, però continuaren vivint a Schleswig fins al 1821, quan es mudà a Weimar i es feu amiga de Charlotte von Stein. Al 1846, va morir en un balneari a causa de la seua fràgil salut.

## Obres seleccionades

* Liebe und Trennung, oder merkwürdige Geschichte der unglücklichen Liebe zweyer fürstlicher Personin jetziger Zeit (Weißenfels, 1797)
* Maria Müller (1799)
* Die Bekanntschaft auf der Reise (Berlín, 1801)
* Die Stiefsöhne
* Therese (Hamburg, 1805)
* Briefe auf einer Reise durch Deutschland und die Schweiz im Sommer (1808)
* Altona (1810)
* Franziska und Änneli (1813)
* Erna (1819)
* Felicites (1825)
* Der Stab der Pflicht (1832)

## Referències

* «Ahlefeld, Charlotte Sophie Luise Wilhelmine». A: The American Cyclopaedia. 1, 1873, p. 211.
* (en alemany) «Ahlefeldt, Charlotte von». A: Allgemeine Deutsche Biographie. 1, 1875, p. 160.
# Telmatoscopus vestitus

Telmatoscopus vestitus és una espècie d'insecte dípter pertanyent a la família dels psicòdids que es troba a Nord-amèrica: Colorado (els Estats Units).

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Vaillant, F., 1973. Some new Psychodidae Psychodinae from the United States (Diptera). Annales de la Société Entomologique de France (n.s.) 9/1:345–379.
* 1 2 Catalogue of Life (anglès)
* ↑ uBio (anglès)
* ↑ Nomina Insecta Nearctica (anglès)
* ↑ Flyfishing Entomology - North American Aquatic True Flies (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)